86. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ-22283/77 της 8/29 Σεπτ. 1977 (ΦΕΚ Β΄ 953) Περί ιατρικής εξετάσεως υποψηφίων οδηγών και οδηγών υποχρεουμένων εις αναθεώρηση αδείας οδηγήσεως. Έχοντας υπόψη: 1.Τις διατάξεις του Ν.Δ. 638/70. 2.Την απόφαση αριθ. ΟΣ/3865/852/70 «περί του τρόπου διενεργείας της ιατρικής εξετάσεως των οδηγών κλπ.». 3.Την απόφαση αριθ. ΣΤ-22180/71 «περί του τρόπου διενεργείας της ιατρικής εξετάσεως των οδηγών κλπ. εις τον Νομόν Αττικής». 4.Την απόφαση αριθ. ΟΣ/43690/7572/71 που ορίζει ότι πρέπει να γίνεται έλεγχος στα Πιστοποιητικά Υγείας που εκδίδουν οι εξετασταί γιατροί. 5.Την απόφαση αριθ. ΟΣ/35045/5163/71 «περί συστάσεως τμήματος Διαχειρίσεως Χρηματικού Υλικού Ιατρικής Εξετάσεως Οδηγών». 6.Την απόφαση αριθ. ΟΣ/10120/2487/72 «περί του τρόπου διενεργείας της ιατρικής εξετάσεως των οδηγών κλπ εις την νήσον Λήμνον του Νομού Λέσβου». 7.Την απόφαση αριθ. ΟΣ/30085/7937/73 «περί συμπληρώσεως και κωδικοποιήσεως εις ενιαίον κείμενον των διατάξεων» «περί του τρόπου διενεργείας της ιατρικής εξετάσεως των οδηγών κλπ. εις τον Ν. Αττικής και νήσον Λήμνον». 8.Τις αποφάσεις που αφορούν τα Δευτεροβάθμια Ιατρικά Συμβούλια. 9.Την απόφαση ΣΤ-27599/74 που ορίζει τα ιατρικά δεδομένα που πρέπει να πληρούν οι υποψήφιοι οδηγοί και όσοι αναθεωρούν την άδεια οδηγήσεως. 10.Το έγγραφο αριθ. Γ3/4127/76 του Υπ. Κοιν. Υπηρεσιών κατά το οποίο η ιατρική εξέταση των υποψηφίων οδηγών και όσων αναθεωρούν την άδεια οδηγήσεως πρέπει να γίνεται από Παθολόγο (και συναφών ειδικοτήτων, δηλαδή Αιματολόγο, Γαστρεντερολόγο, Ενδοκρινολόγο και Ρευματολόγο) ή Καρδιολόγο ή Πνευμονολόγο και Οφθαλμίατρο και σε περίπτωση ειδικών παθήσεων από Νευρολόγο, Ορθοπεδικό και Ω.Ρ.Λ., διότι, σύμφωνα με την ισχύουσα νομοθεσία, απαγορεύεται η σύγχρονος άσκηση δύο κυρίων Ιατρικών ειδικοτήτων. 11.Το γεγονός ότι η διαδικασία που ακολουθείται σήμερα για την ιατρική εξέταση ταλαιπωρεί τους πολίτες και δημιουργεί προβλήματα στις Υπηρεσίες Συγκοινωνιών λόγω του μεγάλου  και   συνεχώς  αυξανομένου  αριθμού των (Αντί για τη σελ. 220,827) Σελ. 220,827(α) Τεύχος 710-Σελ. 41 Αδειες οδηγών αυτοκινήτων 21.Ε.β.85-86 εξεταζομένων, με αποτέλεσμα η ιατρική εξέταση να είναι πλημμελής, αποφασίζουμε: 1.Από 15 Νοεμβρίου 1977 και εφεξής οι υποψήφιοι οδηγοί και όσοι υποχρεούνται για αναθεώρηση της αδείας οδηγήσεως, θα εξετάζωνται υποχρεωτικώς από γιατρό Παθολόγο ή συναφών ειδικοτήτων ή Καρδιολόγο ή Πνευμονολόγο και από Οφθαλμίατρο, οι οποίοι θα γνωματεύουν, ο καθένας στον τομέα του, για την κατάσταση της υγείας τους και οι οποίοι θα είναι συμβεβλημένοι με το Υπ. Συγκοινωνιών. Οι «ειδικές» εξετάσεις, όπου απαιτούνται, θα γίνονται από συμβεβλημένους με το Υπ. Συγκοινωνιών Νευρολόγους, Ορθοπεδικούς και Ω.Ρ.Λ. και σε περίπτωση που δεν υπάρχουν γιατροί των υπόψη ειδικοτήτων, οι ενδιαφερόμενοι θα εξετάζονται με έξοδά τους σε Κρατικό Νοσοκομείο. 2.Οι γνωματεύσεις των εξεταστών γιατρών σε περίπτωση αμφιβολιών, ελέγχονται από ελεγκτές γιατρούς συμβεβλημένους με το Υπ. Συγκοινωνιών, ειδικότητας Παθολόγου (και συναφών ειδικοτήτων) ή Καρδιολόγου ή Πνευμονολόγου ή Οφθαλμιάτρου. Στις Περιφερειακές Υπηρεσίες Συγκοινωνιών, προτιμούνται ως Ελεγκταί γιατροί οι Νομίατροι λόγω πείρας. Οι Ελεγκταί γιατροί απαγορεύεται να έχουν την ιδιότητα του εξεταστού γιατρού. Ο αριθμός των Ελεγκτών γιατρών ορίζεται ως εξής: α)Στις Νομαρχίες Αττικής και Θεσσαλονίκης Δύο (2) για κάθε Δ/νση Συγκοινωνιών από τους οποίους ο ένας Οφθαλμίατρος. β)Στις υπόλοιπες Νομαρχίες του Κράτους ένας (1) ο Νομίατρος. 3.Σε περίπτωση αμφιβολίας του εξεταστού γιατρού ή του ελεγκτού γιατρού, ο ενδιαφερόμενος πρέπει να παραπέμπεται στο Δευτεροβάθμιο Ιατρικό Συμβούλιο (Δ.Ι.Σ.). Το επιστημονικό προσωπικό των Δ.Ι.Σ., δεν επιτρέπεται να έχει την ιδιότητα του εξεταστού ή του ελεγκτού γιατρού. 4.Διαδικασία προσλήψεως α)Στη Νομαρχία Αττικής ι)Η πρόσληψη των εξεταστών γιατρών γίνεται με σύμβαση διαρκείας ενός (1) έτους που θα υπογράφουν με τον Διευθυντή Διοικητικού. ιι)Η πρόσληψη των ελεγκτών γιατρών γίνεται με απόφαση του Υπουργού Συγκοινωνιών για ένα (1) χρόνο με δικαίωμα της Υπηρεσίας να ανανεώσει τη σύμβασή τους. Οι ανωτέρω υπογράφουν τόσο την αρχική όσο και την ανανέωση της συμβάσεώς τους με τον Διευθυντή Διοικητικού ο οποίος και τους τοποθετεί ανάλογα με τις ανάγκες της Υπηρεσίας. β)Στην υπόλοιπη χώρα Η πρόσληψη των εξεταστών και ελεγκτών γιατρών γίνεται με σύμβαση διαρκείας ενός (1) έτους που θα υπογράφουν με το Νομάρχη ή τον νόμιμο αναπληρωτή του. 5.Ο Γεν. Γραμματέας του Υπ. Συγκοινωνιών, για τη Νομαρχία Αττικής και οι Νομάρχες για την υπόλοιπη χώρα, θα καταγγέλλουν Σελ. 220,828(α) Τεύχος 710-Σελ. 42 με απόφασή τους τις συμβάσεις των εξεταστών ή ελεγκτών γιατρών, αν προκύψει σε βάρος τους αμέλεια ή αβλεψία ή παράλειψη στην εκτέλεση του έργου τους. 6.Για κάθε ιατρική ή «ειδική» ιατρική εξέταση ή εξέταση από τα Δ.Ι.Σ., απαιτείται κατά περίπτωση παράβολο τριακοσίων πεντήκοντα (350) δραχ. που θα καταθέτει ο ενδιαφερόμενος στην Εθνική Τράπεζα της Ελλάδος (Ε.Τ.Ε.), σε πίστωση του ειδικού λογ/σμού Νο 541077 «έσοδα από την ιατρική εξέταση των οδηγών». 7.Την παρακολούθηση και τον έλεγχο του λογαριασμού 541.077 στην Ε.Τ.Ε. έχει το Τμήμα Διαχειρίσεως Χρηματικού Υλικού. Ο Προϊστάμενος του Τμήματος Διαχειρίσεως είναι υπόλογος στον Υπουργό Συγκοινωνιών για τη διαχείριση του λογαριασμού. 8.Αποζημίωση επιστημονικού κλπ. προσωπικού. α)Η αποζημίωση των εξεταστών γιατρών ανά εξεταζόμενο είναι ίδια με εκείνη που καθορίζεται από το Υπ. Κοινων. Υπηρεσιών, ως κατώτατο όριο αμοιβής για τους συμβεβλημένους με το δημόσιο γιατρούς. Η αποζημίωση καταβάλλεται στους εξεταστές γιατρούς με επιταγή της Ε.Τ.Ε: στο ημερολογιακό τρίμηνο που υποβάλλουν τα δικαιολογητικά τους. Στο Ν. Αττικής η επιταγή θα στέλνεται ταχυδρομικώς στους δικαιούχους, υπευθύνη του Τμήματος Διαχειρίσεως. Σε περίπτωση αναπροσαρμογής από το Υπ. Κοιν. Υπηρεσιών του κατωτάτου ορίου αμοιβών, τούτο γνωστοποιείται υπευθύνη του Τμήματος Διαχειρίσεως σε κάθε ενδιαφερόμενο και ισχύει από το επόμενο ημερολογιακό τρίμηνο. β)Η μηνιαία αποζημίωση των ελεγκτών γιατρών ορίζεται σε τεσσερισήμισυ χιλιάδες (4.500) δραχμές χωρίς καμμία άλλη πρόσθετη αμοιβή. γ)Ορίζουμε τη μηνιαία αποζημίωση των μελών των Δ.Ι.Σ. ως εξής: ι)Δ.Ι.Σ. Αθηνών Πρόεδρος εξ χιλιάδες (6.000) δραχμές. Μέλη ανά πέντε χιλιάδες (5.000) δραχμές και Γραμματέας τρείς χιλιάδες (3.000) δραχμές. ιι)Δ.Ι.Σ. Πειραιώς και Θεσσαλονίκης Πρόεδρος τέσσερες χιλιάδες (4.000) δραχμές, μέλη ανά τρεις χιλιάδες πεντακόσιες (3.500) δραχμές, και Γραμματέας δύο χιλιάδες (2.000) δραχμές. ιιι)Λοιπά Δ.Ι.Σ. Πρόεδρος τρεις χιλιάδες πεντακόσιες (3.500) δραχμές, μέλη ανά τρεις χιλιάδες (3.000) δραχμές και Γραμματέας χίλιες πεντακόσιες (1.500) δραχμές. 9.Με εγκύκλιο διαταγή του Υπ. Συγκοινωνιών θα καθορισθούν οι λεπτομέρειες εφαρμογής της παρούσης. 10.Κάθε απόφαση ή διαταγή του Υπουργείου που ρυθμίζει διαφορετικά το θέμα, καταργείται. 11.Η απόφαση αυτή να δημοσιευθεί στην Εφημερίδα της Κυβερνήσεως. 1.Ε.β.86 ΄Αδειες οδηγών αυτοκινήτων 